આ પરંપરા હતી અને વિધાનસભા સચિવનું કાર્યાલય પણ તેનાથી વાકેફ હતું પણ હવે વિધાનસભામાં પ્રશ્નોતરીકાળ શરૂ થાય ત્યાર બાદ પણ પત્રકારોને સાહિત્ય મળતુ ન્હોતું, ગુજરાતના પત્રકારોએ છેલ્લાં બે દસકથી માઠુ લગાડવાનું છોડી દીધુ છે, 2001થી નરેન્દ્ર મોદી મુખ્યમંત્રી થયા પછી ક્રમશઃ પત્રકારો અને પત્રકારત્વ ઉપર આડકતરા અનેક પ્રતિબંધ મુકી દેવામાં આવ્યા પણ માલિકો અને તંત્રી સાથે જ સંબંધ રાખી વિધાનસભાનું કવરેજ કરતા પત્રકારો એટલે માત્ર સ્ટેનોગ્રાફર છે, અમે બોલાવીએ ત્યારે આવવાનું અને અને બોલીએ એટલું જ તમારે લખવાનું વધારે પ્રશ્ન પુછવાના નહીં, તમારી સાથે કોઈ મંત્રી અને અધિકારી વાત કરશે નહીં અને માહિતી આપશે નહીં. આવું બે દાયકાથી શરૂ થયું, પણ પત્રકારો મુખ્યમંત્રી અથવા મંત્રી આપણા માલિક તંત્રીને ફરિયાદ કરશે તો નોકરી જશે તેવી બીકે ચુપ રહેવા લાગ્યા.